Diari Oficial de la Generalitat Valenciana


Sumari del DOGV 5792, del 25-06-2008 (2008/7265)

Informació pública de l'alternativa tècnica del Programa d'Actuació Integrada, per gestió indirecta, de la Unitat d'Execució Adsubia Cap Martí - 37 de Xàbia.
-------------------------------------------------------------------------------------------------------------------------------------------------------------

### Dades del document

Número de DOGV
:   5792

Data del DOGV
:   25-06-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/7265


Data del document
:   29-05-2008

Organisme emissor
:   Editions Manuel Romero, SL

Tipus de document
:   Informació Pública

Informació pública de l'alternativa tècnica del Programa d'Actuació Integrada, per gestió indirecta, de la Unitat d'Execució Adsubia Cap Martí - 37 de Xàbia. [2008/7265]  
La mercantil Editions Manuel Romero, SL, amb codi d'identificació fiscal número 74174708, domiciliada a l'avinguda Vila de Madrid núm. 12, del Polígon Font del Gerro de Paterna (València), als efectes del que disposa la Llei 16/2005, de 30 de desembre, Urbanística Valenciana i en especial en l'article 134 i amb motiu del concurs de programació de la unitat d'execució ACM-37 de Xàbia, publicat en el Diari Oficial de la Comunitat Valenciana de 15 d'abril de 2008, posa en coneixement de tots els possibles interessats i sotmet a informació pública:  
Primer. L'alternativa tècnica de programa d'actuació integrada de gestió indirecta (comprensiva de memòria d'alternativa tècnica de programa d'actuació integrada i projecte d'urbanització), que ha presentat a fi de desenrotllar i executar les obres d'urbanització dels terrenys inclosos en la unitat d'execució ACM-37 de Xàbia.  
Segon. Les bases particulars que regulen l'adjudicació del Programa d'Actuació Integrada de la Unitat d'Execució ACM-37 van ser aprovades pel Ple de l'Ajuntament de Xàbia, de 31 de gener de 2008, i publicades en el Diari Oficial de la Comunitat Valenciana número 5.742, de 15 d'abril de 2008.   
Tercer. L'alternativa tècnica de programa d'actuació integrada i documents que l'acompanyen han sigut protocol·litzats en la notaria d'Antonio Jiménez Clar a Xàbia (Alacant), carrer de l'Historiador Roque Chabás, núm. 1.  
Quart. Un exemplar de l'esmentada alternativa tècnica s'ha depositat amb data de 29 de maig de 2008 a l'Ajuntament de Xàbia.  
Quint. El present anunci es va a publicar en el Diari Oficial de la Comunitat Valenciana i en un diari no oficial d'àmplia difusió a la localitat afectada.   
Abans de les publicacions al·ludides, es va a procedir a la remissió d'avisos als titulars cadastrals de drets afectats.  
Sext. Dins del termini d'un mes, a comptar des de la publicació en el Diari Oficial de la Comunitat Valenciana, qualsevol persona podrà comparéixer en la notaria d'Antonio Jiménez Clar a Xàbia (Alacant), carrer de l'Historiador Roque Chabás, número 1, en horari de 10.00 a 14.00 hores, de dilluns a divendres, i obtindre còpia a costa seua de l'acta que conté l'alternativa tècnica i documentació complementària o sol·licitar la seua exhibició.   
Igualment es podrà consultar l'esmentada documentació i l'expedient administratiu format a l'efecte a l'Ajuntament de Xàbia els dies hàbils, de 09.00 a 14.00 hores.  
Sèptim. Dins del mencionat termini d'un mes podran presentar-se, tant davant de la citada notaria d'Antonio Jiménez Clar com davant de l'Ajuntament de Xàbia, les al·legacions que es consideren oportunes.  
Octau. El termini màxim per a la resolució de l'adjudicació del programa serà de dos mesos des de l'obertura de les proposicions juridicoeconòmiques, conforme al que disposen els articles 137.2 de la Llei Urbanística Valenciana i 316 del Reglament d'Ordenació i Gestió Territorial i Urbanística. De no acordar-se l'adjudicació dins de l'esmentat termini el concurs podrà declarar-se desert.  
Xàbia, 29 de maig de 2008.- En representació de la mercantil Editions Manuel Romero, SL: Amparo Guillén Paredes.